
№ РД-12-442
гр. Златарица 25.09.2020 г., 


	На основание чл. 44, ал. 2 от ЗМСМА, чл. 102, ал. 1 от Наредбата за реда за придобиване, управление и разпореждане с общинско имущество /НРПУРОИ/, във връзка с чл. 14, ал. 7 от Закона за общинската собственост, чл. 37и, ал. 13 от Закона за собствеността и ползването на земеделските земи, чл. 102 от Правилника за прилагане на Закона за собствеността и ползването на земеделските земи, чл.19, ал.1, ал.2, от НРПУРОИ, Решение № 134/27.08.2020 г. и Решение № 77/30.04.2020 г.. на Общински съвет Златарица

Н А Р Е Ж Д А М:


1. Откривам тръжна процедура за провеждане на публичен търг с явно наддаване:
1.1. За отдаване под наем за срок 5 /пет/ години на едноетажна административна, делова сграда с идентификатор 62431.100.23.1 със застроена площ 86 кв.м., находяща  се в урбанизираната територия на с. Резач, ул. „Горен Резач“ № 34 за осъществяване на търговска дейност за снабдяване на населението с хранителни стоки и стоки от първа необходимост, публична общинска собственост съгласно акт № 811/22.11.2018 г. вписан в Службата по вписванията гр. Елена на 26.11.2018 г., № 89, том VI . Първоначалната тръжна наемна цена е в размер на 25,80 лв. /двадесет и пет лева и осемдесет стотинки/ без ДДС за един месец.
1.2. За отдаване под наем за срок от една стопанска година – 2020/2021 на пасища, мери и ливади от общинския поземлен фонд, подробно описани по землища и начална тръжна цена в списък, който е неразделна част от настоящата заповед. Списъкът е на разположение в Информационния център на Община Златарица, кметствата и кметските наместничества и на интернет страницата на Общината.
2. Търгът ще се проведе на 22.10.2020 г. от 10:00 часа в заседателната зала в административната сграда /сутерена/ на Община Златарица, намираща се в гр. Златарица, ул. Ст. Попстоянов № 22. Пореден търг при непроведен на първата дата да се проведе на 29.10.2020 г. от 10:00 часа на същото място и при същите условия.
3. Задължителните документи за участие в търга са:
- Заявление за участие;
- Удостовeрение за актуално състояние (оригинал или заверено с гриф „Вярно с оригинала“, подпис на представляващия фирмата и свеж печат на фирмата), издадено от Агенция по вписванията, или справка – извлечение от официалния сайт на Търговския регистър;
- Нотариално заверено пълномощно за участие в търга, когато участника се представлява от пълномощник;
- Документ за внесен депозит в оригинал;
- Документ за закупена тръжна документация в оригинал или заверено копие;
- Изрядно попълнени декларации по приложените образци - № № 1, 2, 3, 4, 5, 6 и 7 към датата на подаване на документацията.
- Справка за пасищни селскостопански животни, регистрирани в интегрираната информационна система на Българската агенция по безопасност на храните. /документа се изисква за участниците по т. 1.2. от настоящата заповед/
4. Начина и срока на плащане да бъде уреден в заповедта на кмета за определяне на спечелилия участник и в договора за съответната сделка.
5. Депозита за участие в търга да е в размер на една наемна вноска без ДДС - за един месец за обекта по т. 1.1  и за една стопанска година за обекта по т.1.2., Депозита да се внася  по банкова сметка с IBAN BG68 CECB 9790 3359 473000 при ЦКБ – Велико Търново, офис Златарица, BIC BGSF в срок до 16:00 часа на работния ден предхождащ деня на търга.
6. Определям стъпката на наддаване за търговете да бъде в размер на 10 % от първоначално обявените тръжни цени без ДДС.
7. Определям стойността на тръжните документи да е в размер на 30,00 лв. без ДДС или 36,00 лв. с ДДС, съгласно приложената калкулация по себестойност. Да се заплащат и предоставят в Информационния център на Община Златарица с адрес: гр. Златарица, ул. Ст. Попстоянов № 22, всеки работен ден в срок до 16:00 часа на работния ден предхождащ деня на търга.
8. Заявленията за участие в търга и необходимите документи посочени в тръжната документация поставени в запечатан непрозрачен плик се депозират в Информационния център на Община Златарица с адрес: гр. Златарица, ул. Ст. Попстоянов № 22 в срок до 16:30 часа на последния работен ден предхождащ търга. Върху плика с необходимите документи се отбелязва името на участника, предмета на търга и входящия номер на заявлението.
9. Право да участват в търговете имат всички български физически или юридически лица и такива, които са пребивавали или са установени в Република България повече от 5 /пет/ години, закупили тръжна документация и освен това условие, кандидатите които желаят да наемат пасища, мери и ливади от ОПФ трябва да са собственици на регистрирани пасищни селскостопански животни към момента на подаване на заявленията.
10. Критерий за класиране на офертите е най-високата предложена цена в лева за обекта, предмет на търга.
11. Кандидатите за участие в търга могат да извършват оглед на обектa по местонахождение от 9:30 – 11:30 часа и от 13:30 – 16:30 часа до датата на провеждане на търга.
12. Утвърждавам тръжната документация за обектите описани в точка 1 от настоящата заповед.
13. Препис от настоящата заповед да бъде поставен на  таблото за обяви  на входа на административната сграда на Общината и в сградите на кметствата и кметските наместничества по  населените места.
14. Информация за търга да се предоставя от инж. Нели Джунджурова – Колева – гл. експерт „Общинска собственост“ и Емилия Иванова – юрисконсулт на Общината на тел. № 0615/35420 или на място в стая № 15 на 3-тия етаж в сградата на Община Златарица. 

